एक घन्टा लामो वृत्तचित्रलाई कोरियन र अंग्रेजी भाषामा तयार गरिएको क्यामरा पर्सन पर्क म्यांग जंगले बताए । वृत्तचित्रमा हरेक ठाँउको स्थलगत रूपमा व्याख्या लुम्बिनी विकास कोषका प्रमुख पुरातत्त्वविद् वसन्त बिँडारीले गरेका छन् । उनले यो वृत्तचित्रबाट बुद्धस्थलबारे अन्तर्राष्ट्रि्यस्तरमा राम्रो सन्देश जाने बताए । उनले यसले धेरै भ्रम चिर्न पनि सहयोग पुर्‍याउने बताए । गत वैशाखमा एक साताभन्दा बढी लगाएर छायांकन गरिएको र हालै यसको सम्पादन गरी प्रसारण गरिएको हो । कतिपय पुरातात्त्विक स्थलमा विहारका प्रमुख भन्ते हेजाले अन्तर्वार्ता दिएका छन् भने कतिपय स्थानमा भिक्षुको भूमिकामा आफैँ देखिएका छन् ।
